Fingeringas

Fingeringas ( – „veikimas pirštais“) – lytinis aktas, kuomet įprastai naudojamasi pirštais, siekiant lytiškai stimuliuoti moters vulvą, įskaitant varputę, arba makštį.Rathus SA, Nevid JS, Fichner-Rathus L (2005). „Human sexuality in a world of diversity [Žmonių seksualumas įvairovės pasaulyje]“ (anglų k.). Allyn & Bacon. p. 275. ISBN 0205406157. Makšties fingeringas mediciniškai dar vadinamas dirbtine penetracija. Išangės dirginimas pirštais siekiant lytinio pasitenkinimo taip pat laikomas fingeringu.Winks C (1997). „The New Good Vibrations Guide to Sex [Naujų gerų vibracijų sekso vadovas].“ (anglų k.) Cleis Press. p. 132. ISBN 1573440698.

Fingeringu asmuo gali užsiimti pats arba drauge su sekso partneriu. Akto forma, kuomet yra stimuliuoja partnerio vulva arba makštis, laikoma abipuse masturbacija ir yra tolygu varpos penetracijai ranka.Bruess CE, Schroeder E (2013). „Sexuality Education Theory And Practice [Lytinio švietimo teorija ir praktika]“. (anglų k.). Jones & Bartlett Publishers. p. 151. ISBN 978-1449649289.Winks C (1997). „The New Good Vibrations Guide to Sex [Naujų gerų vibracijų sekso vadovas].“ (anglų k.) Cleis Press. pp. 57, 60. ISBN 1573440698. Fingeringu dažnai užsiimama preliudijų metu, siekiant lytiškai susijaudinti.Upton D (2014). „Nursing & Health Survival Guide: Health Promotion [Slauga ir sveikatos apsaugos vadovas: sveikatos propagavimas].“ (anglų k.). Routledge. p. 52. ISBN 978-1317906179.

 Stimuliavimas 

 Vulva 
Vulvos dalys, įskaitant varputę, yra erogeninės zonos.O'Connell HE, Sanjeevan KV, Hutson JM (October 2005). „Anatomy of the clitoris [Varputės anatomija]“. (anglų k.). The Journal of Urology 174 (4 Pt 1): 1189–95. PMID 16145367. doi:10.1097/01.ju.0000173639.38898.cd. Vulvos, o ypač – varputės masažavimas yra dažniausias būdas, kurį moterys renkasi orgazmui pasiekti. Pasak tyrimų, 70–80 % moterų būtinas tiesioginis varputės dirginimas orgazmui pasiekti. Varputės galvutė gali būti masažuojama, dažniausiai tai daroma dirginant varputės gaubiamąją odą šią įvairiais judesiais. Likusioji vulvos dalis stimuliuojama fingeringo būdu.

 Makštis 
Nors pati makštis ir nėra ypač jautri, jos žemutinis trečdalis pasižymi kur kas didesniu nervinių galūnių skaičiumi, kurie lytinio aktu metu moteriai sukelia malonius pojūčius. Makšties fingeringas neretai atliekamas norint stimuliuoti zoną, kartais vadinamą G-tašku. G-taškas tariamai yra apie 5 cm gilyn nuo angos pradžios, priekinėje makšties sienelėje, link bambos. Palyginus su makšties ertmės sienelėmis, jis manomai pasižymi kiek grubesniu paviršiumi. Manoma, kad pakartotinas šios vietos, o kartu – ir Skeno liaukos, fingeringas baigiasi moters ejakuliacija.

 Išangė 
Išangės fingeringas gali sukelti malonius pojūčius, nes šioje vietoje yra daug nervinių galūnių, o tai dar labiau sustiprina įbedus pirštą ištempiami išangės sfinkterio raumenys. Tam, kad pajausti malonumą stimuliuojant išangę asmeninio lubrikanto naudojimas yra itin rekomenduotinas. Kai kurie žmonės linkę lytiškai dirginti vien išorinį išangės žiedą, tuo tarpu kiti be to mėgsta įbesti vieną ar kelis pirštus. Išangės fingeringu dažnai yra siekiama ne vien lytiškai sujaudinti partnerį, bet kartu ir nuteikti jį analiniam seksui – tai padeda partneriui atsipalaiduoti ir pasiruošti varpos įstūmimui į išangę. Išangės fingeringas yra itin efektyvus būdas vyrų prostatai stimuliuoti, o tai gali baigtis ir orgazmu.Komisaruk, Barry R.; Whipple, Beverly; Nasserzadeh, Sara; Beyer-Flores, Carlos (2009). „The Orgasm Answer Guide [Atsakymų dėl orgazmo vadovas].“ (anglų k.). JHU Press. pp. 108–109. ISBN 978-0-8018-9396-4. Nuoroda tikrinta 2011-11-06. Šia fingeringo forma taip pat galima stimuliuoti ir moters tarpvietę.

 Išnašos 

Kategorija:Lytiniai santykiai